Dosad u seriji Novak…
Dužnik sam ti, spasio si me. Zovi ako me zatrebaš.
Želim s tobom biti češće nego što je to možda primjereno.
Moram li se zabrinuti zbog tvoje ljubomore?
-Ne. -Nismo razgovarali.
A o čemu to?
Unutarnja kontrola ide k tebi.
Traže sve o onoj operaciji s Meladze.
Znaš tko me jučer zvao? Pa zar je teško ubiti pravnika?
Nađi mi pravog doušnika.
Promijenilo se stanje na terenu.
Rusi moju ženu ne puštaju da predahne.
Nisu je oteli oni, nego yakuze.
Ne znamo gdje je.
NIS-ova kriptovaluta ostavlja trag!
CIA ju je stvorila skupa s nama. Kad ja pucnem prstima, ti…
Pa gdje si ti?
Idem provaliti u Jang Kyunov stan. Radim na svoju ruku.
Što to točno znači?
Ma zapravo, prekini vezu i izbriši moj broj.
-Kako da nađem okidač za objavu podataka? -Ne znam.
Vjerojatno je digitalan.
Tajne će procuriti ako se on ne javi ili ne pošalje šifriranu poruku.
Previše je inteligentan da bi kod kuće ostavio neki očiti dokaz.
Ali vjerojatno ima tragova koji Operacijama mogu pomoći u potrazi.
Zato sve uslikaj.
Da uslikam, dobro.
Ali ako te uhvate u špijuniranju, mrtav si.
Sranje! Zbilja? Mislio sam da će me samo deportirati.
Hoće, hoće.
A onda će te Nyland vezati za konje da te raščetvore.
Mamicu ti.
Jebote! Dosta!
I što ćeš sad? Ha?
Ubit ćeš me u svom stanu?
Policija će stići začas, a za njima i NIS.
Tvoju će ženu to pokopati do kraja.
Nisam tako glup da u stanu držim okidač za objavu podataka.
To je jedino što sprječava CIA-ju da me ne ubije.
Znam ja to.
Ovo je naš dom.
Nisi ga imao pravo raskopati.
Pa uhvatio me očaj.
A mene kao nije?
Nan Hee…
Ona je trudna.
Bez tebe je ne mogu spasiti.
NOVAK: UCJENA
Probudi se. Netko me pokušao ubiti.
Molim?
Odakle ti to?
Od tipa koji me htio ubiti.
Dobro, a gdje je on sad?
U mrtvačnici.
Prepoznaješ ga?
Ne.
-Misliš da su te razotkrili? -Ne znam.
Ali znam da je ovo CZ 75. Vrhunsko oružje europskih specijalaca.
A tip je bio nindža, jebote. Ne znam zašto mene hoće ubiti.
Nov sam i nemam nijednu aktivnu operaciju.
-Da ostanemo i doznamo? -Ne!
Ali ako u Langley javim da su me možda otkrili, okrivit će mene.
Povući će me s terena. Stavit će me u izolaciju.
A Moskvu onda mogu prekrižiti.
Kao tvoja pravnica, a silom prilika i cimerica,
preporučujem da se makneš iz Poljske, gdje te netko hoće ubiti!
Vrati se u Washington, gdje te nitko neće ubiti. Ondje ćemo razmisliti što ćemo.
Odličan plan.
Sredit ću nam prvi let preko putnog ureda.
Čuj.
Misliš da Nichka ima veze s ovim?
Ako hoćeš reći Owen, onda da, itekako.
Jebemti!
PORT LOUIS, MAURICIJUS
Loše vijesti.
Ne zanimaju me.
Boli me briga. Krunu je teško nositi.
Lee je mrtav.
-Tko je Lee? -Plaćenik koji je trebao ukloniti Owena.
Sinoć su našli truplo u Varšavi.
Nije ubio Hendricksa, a ti ga pošalješ na Lestera?
Žurilo nam se.
Mogu li ga povezati s nama?
Pa nisam glup. Potpuno smo zaštićeni.
Ali?
Owen, Lester i Violet uzeli su karte za Washington preko putnog ureda CIA-je.
To nije slučajno. Znači da su nas nekako nanjušili.
-Moramo natrag u Washington. -To sam i mislio.
Ići ćemo teretnim avionom. Polijeće za sat i pol.
Dobro.
Što je?
Gdje namjeravaš povući crtu?
Znam da si me zadužila u Sudanu, ali ne bih htio guliti doživotnu kaznu.
Ili nešto gore.
Meni o ovom ovisi život.
Ali neću te osuđivati ako odustaneš.
Neću.
Sve okej.
Idemo do kraja.
Do kraja!
-Vrati se sa mnom. -Neću. Ostajem ovdje.
To da je CIA stvorila kriptovalutu
kojom se koristi više od deset milijuna Amerikanaca,
eksplozivna je tajna.
I zato ne želim biti ni blizu kada to kažeš Nylandu.
A i netko mora nadzirati Kyuna.
Što će on raditi dok ti letiš natrag u Washington?
U NIS-u će pročešljati transakcije kriptovalutama.
Ako su yakuze oteli Nan Hee zbog sumnje u kripto kojim ih podmićuje, sve će prodati.
I zato Jang Kyun mora hodati po jajima dok to provjerava.
Inače će njegova šefica posumnjati.
Grace Cho.
Pališ se na nju?
Ne. Daj šuti!
Samo nemoj da te namami seksom.
Kamo lijepe sreće!
Ali profić je, zna biti diskretan, ha?
Nema promjena.
FINANCIJE
MUČENJE
Tu si.
Što si radio unutra? Zanima te organizirani kriminal?
Ma ne. Samo sam tražio agenta Yoona.
Navodno prodaje svoj Peloton.
Htio bih iznenaditi Nan Hee. To joj je želja.
Što ti je s licem?
Ovo?
Malo mi je neugodno.
Zagledao sam se u mobitel i pao niza stube.
Svaka čast.
Znaš li da Owen Hendricks leti natrag za Washington?
Da, ali još nisam drugog pravnika obradio da nam otkrije zašto…
Slušaj.
Direktor je načuo da CIA nešto smjera.
A od mene očekuje odgovore.
Ako ih ne doznaš u sljedeća 24 sata,
naći ću nekoga tko to može,
a ti ćeš u demilitariziranoj zoni čamiti u stražarnici dok je svijeta i vijeka.
Hvala što me sinoć niste upozorili na Unutarnju.
-Kako se to nije završilo? -Podvili su rep, zasad.
Ali uporni su.
I baš su se nabrusili na Hendricksa.
I na sve koje je uvalio u govna u istočnoj Europi.
Morat ćemo im s puta skloniti Hendricksa, Kitchensa, Ebner i Gilbane
dok im u fokus ne dođe neka nova kriza.
Na našu sreću, njih četvero raštrkano je po cijelom svijetu.
Nyland će pitati zašto smo otišli iz Varšave. Trebam neki dobar razlog…
Inače možeš prekrižiti Moskvu.
Spomenuo si to već otprilike tisuću puta.
Nas dvoje trebali bismo biti tim, je li tako?
A o moskovskoj ispostavi nismo razgovarali.
Što hoćeš reći?
Hoću reći, kako si prostro, tako ćeš sad i leći.
A ja ću fino leći u svoj krevet.
Mislim da čak imam sladoleda u zamrzivaču.
Kao da nas progoni.
Riješiti ga se možemo samo egzorcizmom radnog mjesta.
-Treba nam svećenik. -Treba nama bejzbolska palica.
Uf!
Otkud ti?
Došao sam malo požuriti ono rješenje o premještaju.
Aha.
A ti? Ma zapravo ne želim znati.
Što ti je s licem?
Bijesni muž.
A s tvojim?
Nindža me htio ubiti.
U Varšavi je sve okej?
Da, zašto? Što si čuo?
Ništa, ali nekako si napet.
Ma ne. Takav sam uvijek kad se nađem blizu tebe.
Stani!
Nije dobro.
Da ih likvidiramo?
Ne.
Vidjet ćemo koji se to kurac zbiva.
A onda ćemo ih likvidirati. Podijelit ćemo se.
Ti prati Kitchensa, a ja ću Hendricksa.
Hannah se sakrila u ormar kongresnice.
A ja pod krevetom s njezinim polugolim sinom.
Uhvatio me napadaj alergije na mačke.
Suzdržavala sam se od kihanja da nas ne uhvate.
Nisi valjda!
Moj dečko s faksa morao bi svojoj zadrtoj majci priznati da je gej,
a svi smo se urokali gljivama.
-Časna riječ! -Bože!
Pa kako ste se izvukli?
Hannah je nazvala jedinog tko bi nas došao spasiti bez ikakvog zapitkivanja.
Da.
Owena.
Aha.
Bok!
Bok.
-Dobro došao kući. -Hvala.
Bok. Jae, je li tako?
Da. Sreli smo se u Ministarstvu vanjskih.
Točno, da. Super.
Vi ste sad par?
Jesmo.
Fino. Samo vi jedite. Ja ću ostaviti stvari i presvući se pa idem u ured.
Vi nemate fiksno radno vrijeme?
Uglavnom da.
Ali imam jedan hitni projekt.
A neće se napraviti sam od sebe.
Odmah se vraćam.
Dođi jesti s nama.
Ne mora vladati nelagoda.
I ne vlada.
Izgledaš malo sažvakano.
Ma nemoj?
Čini mi se simpatičan. Ne govorim to reda radi.
Govoriš.
Ali jest.
Sretna si s njim?
Jesam.
Dobro onda.
Zaslužuješ to.
Hvala.
Primio sam na znanje ono što si rekla u Njemačkoj.
-Ne moramo… -Ja moram.
Učim iz svojih pogrešaka.
Slušam onu do koje mi je stalo najviše na svijetu.
Da budem bolji čovjek.
I da ne budem stalno sebičan.
Da odrastem.
Oprosti.
Zazvučalo je strašno ozbiljno. Pripiši to umoru.
Tražio sam WC.
Posluži se mojim.
Dođi pojesti nešto s nama prije nego što odeš.
Naručili smo iz Noshija.
-Iz Noshija? -Aha.
Kako to mogu odbiti?
Ne možeš.
PODIJELI 8 FOTOGRAFIJA TATA
-Frende? -Ha?
Trebamo namještaj.
Ma nemoj!
Ima i vina, znaš. Ali moraš iščeprkati neku šalicu.
Dodaj čaše na popis stvari koje više nemamo.
Ne bih, moram ići. Ali hvala.
Sretno s projektom. Treba držati tempo, je li tako?
-Nego što. Hvala na večeri. -Zahvali novim stolićem.
Stolić treba zaslužiti.
Dobro si?
Jesam.
SREDIŠNJA OBAVJEŠTAJNA AGENCIJA
Ne smijemo riskirati razotkrivanje. Moramo neutralizirati prijetnju.
Razumijem.
Ali i dalje je najuputnije udovoljiti zahtjevu pošiljatelja sive pošte.
Da mu vratimo ženu. Da je razmijenimo za okidač objave.
A kako je namjeravaš vratiti?
Sad znamo tko ju je zarobio.
Dakle, treba uključiti Operacije da je lociraju i izvuku.
Nema šanse da u Južnoj Koreji izvedemo tajnu taktičku operaciju,
a da ne obavijestimo kolege iz NIS-a.
A ako to učinimo, doznat će da je njihov čovjek razotkriven
i da ga mi potajno obrađujemo.
A što ako Operacije uključimo tako da ih ne uključimo?
Lester Kitchens. Još nije dobio rješenje o premještaju u Operacije.
Službeno i dalje potpada pod Pravnu. Može on voditi operaciju.
A onda nitko ne mora obavijestiti… NIS.
Što ti misliš?
Bolje da ne znaš.
Vrati Lestera iz Poljske.
Lester i nije u Poljskoj.
-Ubit ću te, majke mi mile! -Stani malo! Nisam imao izbora.
Imao si ti izbora. Izlajao si moje ime.
To je bio tvoj izbor. A ja sad o Moskvi mogu samo sanjati.
Baš obrnuto. Ispast ćeš junak kada direktoru spasiš guzicu.
Zašto je to loše?
Zato što si me umočio, a nema šanse da uspijem.
Nemam pristup resursima iz Operacija.
Nijednom izvoru podataka!
Pa može nam se Jang Kyun raspitati.
Ti si baš teška budaletina, znaš? Ništa nisi naučio iz one blamaže s Meladze?
Ne vjeruj onomu tko ti šalje sivu poštu!
Ako nemaš nekih informacija o yakuzi, možeš se slikati.
Ne znam na kakvom si to tripu bio dok si šarao ove nebuloze,
ali taj zid moraš prebojiti.
Zapravo…
Možda imam.
Znam tipa.
-Znaš tipa? -Da.
Ma kojeg?
-Halo? -Olivere.
Ovdje Owen Hendricks iz Dohe.
Pa da, Owen. Kako si, dečko moj?
Ma super.
Ovdje je jedan moj kolega. Doznao je tko je oteo moju taokinju.
Yakuza. Točnije, klan Yamazaki.
Imate li možda kakve kontakte među njima?
Imam ja kontakte posvuda. To mi je posao.
Samo trenutak.
Klan Yamazaki, molim te.
Hvala. Da, Owene.
-Što vas zanima? -Sve bi nam dobro došlo.
Sad smo malo rascjepkani,
pa nemamo pristup uobičajenim resursima.
Koliko vidim, nema toga u čemu klan Yamazaki nema svoje prljave prstiće.
Preprodaja droge, kamatarenje, kockanje, prostitucija.
I to povrh zakonitog poslovanja
u građevini, restoranima, noćnim klubovima i nekretninama.
Baza im je u Tokiju.
A vole operirati i po Rusiji, Južnoj Koreji i Kini.
Znate li zašto bi oteli Nan Hee?
Otmice obično čuvaju za one koji im duguju novac
ili za visoko pozicionirane mete koje mogu ucijeniti.
A tvoja supruga iz nevladine organizacije ne odgovara baš tom profilu, zar ne?
Ja bih rekao da se vjerojatno uplela u neke njihove poslove.
Zato moram oprezno pronjuškati.
Pa ću doznati nešto više.
Hvala vam.
Možemo li se možda naći u Seulu?
Mogao bih…
Svojoj ljubavnici plaćam stanarinu u zgodnom stančiću u Hongdaeu.
Odlično. Polijećemo za dva sata. Vidimo se ondje.
Unutarnja je dobila dojavu da ste obojica tu.
Dobar dan. Kasno dolazite.
Čujemo da su g. Hendricks i g. Kitchens tu.
Ne, kartica!
Nisam ih vidjela. Koliko znam, Lester je u Poljskoj.
Kolonjska.
Ili dezodorans.
-Zaključaj! -Sranje!
-Je li zaključano? -Jest.
Bože mili.
Hajde.
Neka zaštitari donesu ključeve. Moramo obići sve urede.
Hej.
Idem ja sad kući.
Niste vidjeli Hendricksa ili Kitchensa?
Sumnjam da su bili ovdje.
A ovih tjedana imamo problema i s čitačem kartica.
Znate kako je teško uskladiti informatičare i domare.
'Noć!
Ma što…
Gđice Gilbane.
Juno Marsh, Unutarnja kontrola. Trebam vas.
Ne zatvarajte.
Nisu nam javili da ste u Americi.
Ne ostajem dugo.
Porazgovarajmo odmah.
Otkud vi u Washingtonu?
Raspoređeni ste u Port Louis.
A vaš povratak u Ameriku nije evidentiran.
Oprostite, ali ako ne znate, ja vam ne mogu reći.
A što mi to ne znamo?
-Mislite da sam bila u izolaciji? -Da.
To je uobičajen postupak nakon što agent zajebe tajnu operaciju.
I vi i g. Hendricks stavljeni ste na led
dok se ne raščisti što se dogodilo u Pragu.
Ako vi tako kažete, neka vam bude.
U što nas hoćete uvjeriti?
Da vam je ta izolacija paravan na nekom tajnom zadatku?
Ako jest, vi očito niste upućeni, što znači da vam ne vjeruju.
Nije ni čudo, ako vam je promaknulo da su Meladze i Goi otkucani.
Blefirate.
Dobro.
Kakve koristi direktor može imati od vas
nakon što su vas spašavali iz istočne Europe?
-Nikakve. -Je li posrijedi g. Hendricks?
Ostat ćemo tu cijelu noć. Nešto morate reći.
Bez primjerenog odobrenja mogu reći samo
da je Hendricks nepoznata nepoznanica.
Mladi pravnik kojeg su neiskusnog bacili u vatru
i sad je umislio da Operacije ne mogu bez njega.
To ga je odvelo u nepredvidljivost. I paranoju.
Navodno je uvjeren da ga pokušavaju ubiti.
Ali… nisam vam ja to rekla.
-Pa gdje si dosad? -Unutarnja.
-U govnima smo? -Nismo. Zasad smo sigurni.
Da Lester zna da sam ga pokušala ubiti, već bi nas priveli.
A nekim je čudom Hendricks imao dovoljno pameti da jezik drži za zubima.
Dobro.
Njih dvojica nešto mute. Sad su otišli na avion za Seul.
'Ko ga jebe, idemo.
Nemoj se koristiti dodijeljenim identitetima.
Alarmirat će Agenciju.
Nabavi nove isprave, putovat ćemo inkognito.
To će nas malo usporiti.
Ako hoćeš posao obaviti kako treba, obavi ga sam.
SEUL
Iskrsnuo je sigurnosni problem.
Ostanite sjediti dok ga ne riješimo.
TATA
Mogu se javiti? Cijeli dan izbjegavam njegove pozive.
Da, naravno.
Bok, tata.
Zašto je Hendricks ovdje s drugim agentom, tobožnjim pravnikom?
Ne znam.
To nije dovoljno.
Moraš mi nabaviti nešto opipljivo.
A slika koju sam poslao?
S djevojkom? Snimljena je prije deset godina.
Drži je među tatinim vojnim uspomenama. Nešto mu znači.
Hvataš se za slamke.
A meni trebaju konkretni podaci. Zato sam te i podmetnula bivšoj curi.
Ali mislim da ona ništa ne zna.
-Nije više s njim. -Zaljubio si se u nju?
-Ne. -Saberi se.
I doznaj o Hendricksu što mi treba.
Inače ću aktivirati nalog za tvoje uhićenje zbog narkotika.
Pa će te izručiti ovamo.
Ili još gore, javit ću američkoj vladi
da djeluješ kao špijun bez službenog pokrića.
Pa će te uhititi zbog veleizdaje.
Sve u redu?
Da.
Ma naravno. Standardno roditeljsko provociranje tjeskobe.
Da, znam kako je to.
Drago mi je što vas opet vidim.
Znam što mislite. „Još dva CIA-jina pravnika?” Ali…
Sve je u redu. Možete ići.
Dobro. Odlično.
Hvala vam.
-To je bilo prelako. -Aha.
A to ne valja, ha?
Sigurno su nam prilijepili cijeli tim da nas prati.
-Problem. -Nije. Znam kako ću ih se riješiti.
Pa super.
A imamo samo 40 % šanse da pritom poginemo strašnom smrću.
Sad kad sam skočio pred vlak u podzemnoj, mogu i umrijeti.
-Imaš nešto na nosu. -Ha?
Pustili su nas kad su vidjeli kako je prtljaga prošla.
Pratnje smo se riješili, ali to samo znači da nam vrijeme curi.
Imamo 12 sati dok Grace Cho ne digne uzbunu
i pošalje vojsku u lov na nas.
-Tu smo? -Tu je adresu poslao.
Zanimljivo shvaćanje sigurne kuće.
Jeftino je, nitko ne traži isprave, a u zgradi nema kamera.
-Ovu ste opremu tražili. -Ideš.
Bok.
Pametno.
Jeftino. Nema isprava. Nema kamera.
Hvala!
-Olivere. -Owene.
Hvala što ste došli. Nadam se da nosite dobre vijesti.
Ne bih ih baš okarakterizirao kao dobre, ali bar ne moramo nikamo putovati.
Yamazakijev čovjek s kojim moramo razgovarati
trenutačno je u Seulu.
Ali sastanak ne mogu ugovoriti dok vi ne smislite dovoljno dobar paravan.
Da kažemo da su atašei nevladinih organizacija zajednički interes?
Ma što je?
Ako upotrijebiš izraz „ataše”,
svi će pomisliti da si američki obavještajac.
Ali možemo li spomenuti njezinu nevladinu udrugu? Američki ogranak.
Ona Korejce sa Sahalina u Rusiji vraća u domovinu.
Uzak fah.
A zastupnici osiguranja u slučaju otmice? Upotrijebili smo to u jednoj operaciji.
Može. Radnica nevladine organizacije kao što je Nan Hee imala bi osiguranje.
Doći ćemo na sastanak kao zastupnici osiguranja. I onda?
Uobičajeno je da se omogući poziv kao dokaz da je živa. Nazvat će nas.
Utvrdit ću odakle pa ćemo poslati tim da je izvuče.
Ili… Samo nabacujem.
Ako već glumimo zastupnike osiguranja koji su spremni platiti da se ona vrati…
Zašto stvarno ne platimo otkupninu?
Occamova britva.
Jednostavnost na djelu. Pa to je prelijepo.
-Koliko vrijedi radnik nevladine udruge? -Između jedan i dva milijuna dolara.
-Ma CIA je puna ko brod. -Čekaj malo…
Ti si Nichki dostavio dvjesto tisuća, a da trepnuo nisi.
Iz diskrecijskih sredstava.
Ovo je milijun dolara. Velika lova.
To netko treba odobriti, a mi smo na tajnom zadatku.
Možda griješim,
ali tebi još nije stiglo rješenje o premještaju.
Dakle, ispostavom u Varšavi i dalje upravlja Dawn.
Istina. Mogu povući milju s nekoliko računa pa to poslije pravdati.
-A možeš i usositi Dawn. -Baš dobro.
Možeš li ti nabaviti drugi milijun u dolarima?
Izvest ću sličan birokratski manevar.
Dok moji šefovi to otkriju, sve će biti gotovo,
a ja ću preuzeti odgovornost.
Izvrsno. Ja moram nazvati neke ljude, a vi se prihvatite posla.
I požurite se.
PRIMA: DAWN GILBANE MILIJUN DOLARA
POTPIS AGENTA: DAWN GILBANE
OSIGURANJE U SLUČAJU OTMICE
Aktivno je.
KAMERA U GUMBU 1
Imamo sliku.
To.
Zar nemaš ti nekog posla?
Ne.
Ja sam ovdje isključivo radi pravnih savjeta.
A kad je sve što ovdje radimo protuzakonito,
onda gledam K-pop spotove i maštam o bibimbapu.
Sastanak je dogovoren.
Ovaj gospodin ovdje,
to je Kenta Nakano.
Predstavlja klan u javnosti.
Diplomirao je ekonomiju na najboljem japanskom fakultetu
i upravlja poluzakonitim poslovima klana Yamazaki.
Prepreden je, šarmantan.
I okrutan u vražju mater.
Nije ga lako preveslati.
Dakle, morat ćete dati sve od sebe
da njemu zamažete oči.
A ovaj bijesni tip?
Ovaj?
Njegov nadimak na japanskom znači otprilike
„onaj koji među naše neprijatelje sije smrt i patnju”.
Pamtljivo.
Ako taj dođe, teško nama.
Janus i ja pripremit ćemo sve da možemo locirati poziv koji dokazuje da je živa.
Ako se nešto izjalovi.
Ma što bi se moglo izjaloviti?
Je li tako?
Do sastanka ima još pet sati.
Idemo odspavati. Večeras moramo biti u vrhunskoj formi.
Pa dobro.
Kamo ćeš?
Idem malo na zrak.
Imam crve u guzici.
-Preopasno je. -Ma nije.
Vjeruj mi. Neću dugo.
Hvala. Mi smo Don't Touch My Stuff. Sa svirkom nastavljamo u osam.
Bok.
Bila si fantastična.
Owene!
Planiraš li ti išta
ili uvijek samo baneš pa nestaneš?
U posljednje vrijeme stvarno samo banem pa nestanem.
Tko je onaj koji je skočio na tebe?
Nisi ti zapravo pravnik, je li tako?
Diler?
Profesionalni ubojica? Maneken i trgovac seksualnim robljem.
Ovo posljednje sam studirao.
Ali nisam mogao izdržati dijete.
Komplicirano je.
Pravnik jesam.
Ali u CIA-ji.
Pa dobro, ako ti je do zezancije…
Ma ne, časna riječ. Stvarno sam…
Ja sam pravnik špijunima.
Ozbiljno.
Prejebeno!
Nipošto to sad ne bih opisao tim pridjevom, ali hvala ti.
A to mi ne smiješ reći?
Pa ne.
Obično slažem.
Ali obećao sam sebi
da više neću manipulirati ljudima do kojih mi je zbilja stalo.
Zato ti ne želim lagati.
Da si mi bar slagao.
Ja sviram u šugavom klubu, još živim s roditeljima.
A ti si seksi špijun.
Nisam špijun.
Pravnik sam.
Koji je možda seksi.
Imam još jedan set.
Ali poslije možemo ovo nastaviti.
Da bar. Moram se vratiti na posao. Ali nazvat ću te pa ćemo se dogovoriti.
Ne.
Ti si jedini faktor iznenađenja u mom životu. Neka tako i ostane.
Zajebat ćeš stvar.
Morao sam se naći s prijateljicom. Da objasnim zašto sam se samo pokupio.
Sereš.
Htio si je povaliti. Inače bih ti rekao, samo naprijed.
Ali u onom je motelu soba puna ljudi
koji na kocku stavljaju ne samo karijeru nego i život.
A ti misliš samo na sebe.
Neke sam ljude povrijedio i sad hoću biti bolji čovjek.
Zašto?
Pa…
Ako je tako, onda si fulao profesiju, sinko.
Plaćenik si i radiš za psihopate.
Tako se i ponašaj.
A sad…
Dižemo sidro, dobro?
Čeka nas jebeno ozbiljan sastanak.
Dakle, tko će prvi zasrati?
Agent kaosa?
Napeti muž?
Ili mutni Britanac?
Nerado to priznajem, ali Owen briljira kad voda dođe do grla.
Samo što je inače kretenčina.
Mene je strah sivopoštaša.
Visi na emocionalnom končiću.
Konbawa, gospodo.
Došli smo g. Nakanu.
To mi vratite.
Jako si temeljit.
G. Nakano.
Hvala što ste nas primili na razgovor.
Htio bih vam predstaviti g. Fiska i g. Junga.
Zastupaju GFL Insurance.
Želite li nešto popiti? Imamo velik izbor.
Ne.
Ja bih pivo. Hvala.
Viski. Bez leda. Hvala.
Hvala.
Gospodo, kao što vam je objasnio naš zajednički prijatelj,
kod vas je mlada žena čiji poslodavac želi da mi s vama ispregovaramo da je pustite.
Ali možda za početak,
želimo vam izraziti iskrenu zahvalnost na suradnji u ovom slučaju.
Naravno.
Ispričavam se.
Znamo da je vaše vrijeme dragocjeno.
Zato smo vam spremni ponuditi milijun dolara da nam je vratite.
To nije dostatno.
Kao što zacijelo znate,
vlasnik police je dobrotvorna organizacija čija su sredstva ograničena.
Koliko tražite?
Rekao sam da će ovaj zasrati.
Oprostite, moj kolega je netaktičan.
Kao što vidite,
iznimno nam je stalo do toga da riješimo ovaj problem.
Kako bismo očuvali svoj ugled,
spremni smo, unatoč negodovanju osiguratelja, ponuditi i dva milijuna.
Cijena je deset milijuna.
Naša je klijentica obična zaposlenica nevladine organizacije.
Njezina polica ima gornju granicu.
Tu brojku moramo znatno smanjiti…
Ako ne isplatite traženi iznos,
ne mogu jamčiti da će ostati na sigurnom.
A ni da će preživjeti.
Kako da znamo da je uopće živa?
Zahtijevamo dokaz života.
Hoće reći, ljubazno molimo.
Mislio sam ono što sam rekao.
Ako padne krv, mi bježimo na aerodrom, je li tako?
Kao što vidite, živa je.
I više-manje neozlijeđena.
Ajme!
Ja…
Strašno mi je žao. Pošaljite mi račun. Odmah ću vam poslati novi.
Vidjeli ste da je živa.
Dakle, pitanje je jeste li spremni platiti našu cijenu.
G. Nakano, bit ću iskren,
da budemo sasvim sigurni da smo se dobro razumjeli.
Odgovor na vaše pitanje je…
Ne dolazi u obzir.
Aha. Dobro.
-Sranje! -Ne mogu šefu reći, deset milijuna.
Pa jebemu, ta žena radi u nevladinoj organizaciji.
Nije neka direktorica. Zgazit će me.
Ili će mi se nasmijati u lice. Ili oboje. A onda će mi dati otkaz.
S dužnim poštovanjem,
morate se urazumiti.
Vi se bavite otmicama.
A mi se bavimo isplatom otkupnina za otete.
I svi pritom mlatimo lovu, je li tako? A zašto?
Zato što je to stabilan, višekratan izvor prihoda.
Ali ako se polakomite i idete preko tržišne vrijednosti,
raspast će se.
Ja sam svakako spreman od svog šefa tražiti više novca.
Ali vi prvo broj morate svesti u razumne okvire.
Što kažete?
Cijena je takva kakva jest.
A ovaj je sastanak završen.
Dopustite…
Kod Yamazakija više nismo dobrodošli.
Sad se treba pokupiti odavde, jasno?
Ma…
Što…
Sranje!
Ja ću.
Smiri se.
-Ostat ću bez nje! -Znam da to nije bilo lako gledati.
Jako je prestrašena.
Povrijeđena, jako…
-Usamljena. -Ali nije sama.
Ti si sam samcat prisilio najveću obavještajnu agenciju da je spasi.
-Ne žele oni spasiti nju, nego ubiti mene. -Ne mogu, ti držiš adute. Zasad.
Ali to se začas može promijeniti. Zato se ne smiješ raspasti.
Moraš se zbrojiti
zato što moramo odlučiti što ćemo dalje poduzeti.
A vrijeme nam curi.
KOPIRANJE 8967 DATOTEKA
Hej. Što to radiš?
Oprosti. Imamo onaj sastanak s kongresnicom Meyers.
Htio sam pogledati pismo namjere, ali nemam svoj laptop.
I zato kopiraš moj tvrdi disk?
Što ti to izvodiš?
Ništa.
-Hannah! -Jae!
Stani! Hannah.
-Ne. -Nemoj.
Čekaj. Nemoj.
-Prestani! -Ne, Hannah!
-Jebote! -Pusti me!
Daj da…
Našli smo je.
Molim?
Uspio sam ući u trag IP adresi s koje je upućen videopoziv.
Odlično.
Zašto imate takvu facu?
Zato što je drže u Vladivostoku.
Sranje!
Hoćeš reći…
U Rusiji.
Prijevod titlova: Sandra Mlađenović